सैकल ने कहा कि पाकिस्तान ने बीते कुछ वर्षों में मुद्दे को भटकाने की असफल कोशिश की है लेकिन अब पाकिस्तान के राजयनिक की ओर से आ रहे तर्कों को कोई भी सुनने को तैयार नहीं है, ना तो संयुक्त राष्ट्र में और ना ही किसी अन्य अंतरराष्ट्रीय मंच पर। उन्होंने कहा, 'ज्यादातर सदस्य देश सुरक्षित पनाहों के बारे में जानते हैं। उन्हें पता है कि आतंकी समूहों के कई प्रमुख पाकिस्तान में रहे, वे पाकिस्तान में मृत पाए गए। उन्हें पाकिस्तान में मारा गया और वहीं दफनाया गया।' सैकल ने कहा, 'ओसामा बिन लादेन पाकिस्तान में मिला और मारा गया। मुल्ला उमर कराची के एक अस्पताल में मरा। मुल्ला अख्तर बलूचिस्तान में मिला और मारा गया। और अब, तालिबान के प्रमुख नाम पाकिस्तान में हैं। यह सबको पता है।'